open-index/open-wikipedia-markdown huggingface dataset:
Mickey Spillane's Mike Hammer

'''''Mickey Spillane's Mike Hammer*** eta ***The New Mike Hammer'''* AEBtako bi detektibe telesaila izan ziren. 1984ko urtarrilaren 28tik 1987ko maiatzaren 13ra CBS katean aireratu ziren. Stacy Keach, Lindsay Bloom, Don Stroudeta Kent Williams aktoreek antzeztu zuten.

Mickey Spillane idazlearen nobela beltzetako Mike Hammer detektibe ospetsuaren istorioetan oinarritua dago. Telefilmak 1940ko hamarkada eta 1950eko hamarkadako zinema beltzeko giroa 1980ko hamarkadara egokitu zuen.

Telesailak 1980ko hamarkadaren erdialdean arrakasta handia izan eta *Murder Me, Murder You* izeneko telefilma eta *The New Mike Hammer* izeneko bigarren telesail bat ere izan zuen, baina Stacy Keach aktore protagonista Ingalaterran zegoela kokaina jabetzagatik atxilotu zutenean telesaila bertan behera amaitu baitzen.

## Argumentua 
Mike Hammer (Stacy Keach) izaera edanzale, gonazale eta zakarra baina bere lanean oso eraginkorra eta kasu guztiak konpontzen dituen New York hiriko eskarmentu handiko detektibe bat da. Velda idazkaria (Lindsay Bloom) bere laguntzaile paregabea da eta Pat Chambers (Don Stroud) poliziako kapitaina Miken adiskide leiala izanik, Mikek maiz bere kasuak argitzeko juztiziarekin dituen hika-mikak leuntzen lagundu ohi dio.

## Aktoreak 
* Stacy Keach: Mike Hammer detektibea.
* Don Stroud: Pat Chambers kapitaina.
* Kent Williams: Barrington fiskala.
* Lindsay Bloom: Velda, Mike Hammerren idazkaria.
* Danny Goldman: Ozzie.
* Lee Benton: Jenny.

## Kanpo estekak 
* *Mickey Spillane's Mike Hammer* telesailaren sarrera eta doinua ikusgai eta entzungai. Youtube.com 
* *Mickey Spillane's Mike Hammer'' telesailaren IMDBko fitxa irakurgai
Fisting

thumb|200px|Norberaren aluan ukabila sartzea izan daiteke fisting ariketa bat
thumb|200px|Ohikoagoa da bikotearen alu edo uzkian sartzea eskua edo besoa
**Fisting** edo **fist-fucking** (ingelerazko '**, "ukabila" eta **' "larrua jotzen") alu edo uzkitik ukabila sartzen deneko sexu-ekintza da. Bakarka egin daiteke, baina ohikoagoa da bikotean egitea. Batzuetan ukabilaz gain beso osoa sartzen da. Sexu ekintza gisa muturrekotzat hartzen da, eta ez da gomendatzen neurririk hartu gabe egitea. Oso gomendagarria da garbitasuna, latexeko eskularruak, lubrikantea, etab. erabiltzea. Ondoren ere dilatazioa kontrolatzeko neurriak hartu behar dira.

**Brakioprosisa** edo **brakiproktosigmoidismoa** ekintza honen bariante bat da, non beso osoa sartzen den uzkitik.

## Kanpo estekak
Fazial

thumb|250px|Fazial baten marrazkia
**Fazial** bat, sexualitatean, gizon batek ernal-hazia bikote sexual bat edo gehiagoren aurpegian isurtzen deneko ekintza-sexuala da. Faziala sarketarik gabeko sexu ekintza da, nahiz eta normalki sexu estimulazio jarduera ezberdinen ostean ematen den, sarpen baginala, uzkiko sarketa, felazioa edo masturbazioaren bidez eman ohi da estimulazio hori.

Faziala egiteko ohitura tipikoa da jarduera sexualak egitea aurretik, sexu piztea eta estimulazioarekin. Estimulazio sexual nahikoa lortu denean eta isurtzea prest dagoenean, gizonak bere zakila jarriko du bikotearen aurpegitik gertu, bere ernal-hazia aurpegian eror dadin.

Kasu askotan, sexu praktika hau dominazio / sumisio testuinguru batean ematen da.

Isuritako haziaren bolumena hainbat faktoreren araberakoa da, gizonaren osasun egoera, adina, sexu berotzearen maila eta azken isurtzetik pasa den denbora, batez ere. Bolumen arrunta 1,5 eta 5 mililitro artekoa izaten da. Aurpegia ukitu bezain pronto hazia sendotu eta lodiago egiten da, eta 15-30 minutu pasata likidoago bilakatzen da.

## Pornografia vs. errealitatea 
Fazialak ohikoak dira pornografian, askotan gertuko eszena gisa. Are, porno industriaren errepertorio estandarrean, felazio baten amaiera kanonikoa horixe izaten da: haziaren isurketa felatzailearen aurpegian izatea, agerian eta kantitate handian. Ez hori bakarrik: ekoizleek, hazia aurpegian hartzen duenari, askotan zorion eta atsegin aurpegia jartzea espreski eskatzen diote. Horretara, pornoa kontsumitu ohi duten pertsonek praktika honen normaltasuna (hedapen handiaren zentzuan) irudika dezakete, horrela ez denean. Halere, sexologoek seinalatu dutenez, porno erreferentziak baino ez dituzten maitale gazteen artean praktika honen eskaria handitzen ari da.

## Begiko mina 
Esperma begian sartzeak min bizia, ziztada eta erredura eragin ditzake, espermak begi-ehuna narritatzen duten osagaiak baititu. Erreakzioa malkoak, argiarekiko sentikortasuna, gorritasuna eta ikusmen lausoa izan daiteke. Begia ur garbiarekin garbitu daiteke, malkoek ere esperma kanporatzen laguntzen dute, eta ondoren ondoeza baretuko da.

## Infekzioen arriskua 
Beste pertsona baten gorputz-fluidoekin kontaktuan jartzea dakarren edozein sexu-jarduerak Sexu bidez transmititzen diren gaixotasunak transmititzeko arriskua dakar. Esperma, oro har, kaltegabea da azalean edo irensten bada. Hala ere, begiko muki-mintzarekin kontaktuan jartzen bada, sexu-transmisiozko gaixotasun asko transmititu ditzake.

Gizonak Chlamydia trachomatis badu bere hazian, hartzaileak klamidiazko konjuntibitisa har dezake.

## Ikus, gainera 
* Bukkake

## Kanpo estekak
Anilingus

thumb|250px|Anilingus baten marrazkia
**Anilingus** (latineko '** + **', "ipurtzuloa mihazkatzea") aho sexu eta uzki sexu ekintza bat da, non pertsona batek beste norbaitek uzkia estimulatzen duen bere ahoa erabilita. Estimulazio horretan ezpainak, mihia edo haginak erabili daitezke. Sexu anal-oral gisa ere sailkatzen da. Edozein sexu joerako pertsonek egin dezakete eta plazerra lortzeko zein umiliazio erotikoaren parte izan daiteke.

Hainbat gaixotasunen transmisiorako bide potentziala da, ahoa giza kakarekin harremanetan jartzen delako. Shigellosia, A hepatitisa, B hepatitisa, C hepatitisa, poliomelitisa, giza papilomaren birusa eta herpes simplex birusa transmititzen dira horrela. Klamidia, gastroenteritis, konjuntibitis, gonorrea, linfogranuloma beneroa eta beste gaixotasun sexual batzuk ere har daitezke. Komenigarria da, beraz, uzkia ondo garbitzea, kanpotik zein barrutik, ekintza hau egin aurretik.

## Kanpo estekak
Ballyclare

**Ballyclare** (irlanderaz *Bealach Cláir* eta Ulsterko eskozieraz *Bellyclare*) Ipar Irlandako Antrim konderrian dagoen udalerri bat da, Ulster probintzian. 2001. urtean 8.770 biztanle zituen. Six Mile Water ibaiak zeharkatzen du.

## Iruditegia 

Irudi:Ballyclare Town Hall - geograph.org.uk - 78304.jpg|Udaletxea.
Irudi:Ballyclare Presbyterian Church - geograph.org.uk - 78302.jpg|Presbiteriar eliza.
Irudi:Church of St. John the Evangelist - geograph.org.uk - 78268.jpg|Ebanjeliar eliza.
Irudi:A wee gem^ - geograph.org.uk - 78309.jpg|Kalea.

## Kanpo estekak
Ballymoney

**Ballymoney** (irlanderaz *Baile Monaidh* eta Ulsterko eskozieraz *Bellymoney*) Ipar Irlandako Antrim konderrian dagoen udalerri bat da, Ulster probintzian. 2001ean 9.021 biztanle zituen.

## Iruditegia 

Irudi:Ballymoney_Town_Clock_and_masonic_Hall.jpg|Erlojuaren dorrea eta Masoien Aretoa.
Irudi:Church of Our Lady and St. Patrick - geograph.org.uk - 830316.jpg|Gure Andrea eta San Patrizioren eliza katolikoa.
Irudi:Trinity Presbyterian Church - geograph.org.uk - 711753.jpg|Trinitatearen presbiteriar eliza.
Irudi:Ballymoney, Co. Antrim - geograph.org.uk - 281714.jpg|Kalea.

## Kanpo estekak 
* Udal webgunea 
* Merkataritza Ganberaren webgunea
Uzki-sexu

thumb|Uzki sexuaren marrazkia
**Uzki-sexua** sexu-ekintza bat da non uzkia erabiltzen den plazerra lortzeko. Sexu ekintza hau bakarka edo bikote batekin egin daiteke. Ohikoena zakila edo sexu-jostailu baten sarketa izaten da (uzki-koitoa, baita ere *sodomia*), baina ahoa ere erabili daiteke (anilingusean, adibidez) edo behatza edo eskua (fistingean, adibidez). Gizakiengan ematen den sexu ekintza da, nahiz eta beste primate batzuetan eta Canidae familiaren barruan ere ikusi den.

Pertsona askok uzki sexua gozagarri aurkitzen dute, eta orgasmora heltzeko bide bat da, emakumeen artean G puntua eta klitoria ere estimulatzen delako, eta prostata gizonen artean. Beste pertsona askok mingarri aurkitzen dute. Min hau puntakoa izan daiteke, baina izan dezake ere jatorri psikosomatikoa.

Sexu ekintza batzuetan emakume batek beste emakume bat edo gizon baten uzkian protesi bat sartzen du, normalki pubisera arnes batekin lotzen dena. Aparatu honek strap-on izena hartzen du. Emakume batek gizonezko batekin sexu-ekintza hau egiten duenean pegging izena ematen zaio.

Ipurtzuloak ez duenez lubrikazio naturalik kontu handiz egin beharreko jarduera da. Sexu-transmisiozko gaixotasunk hartzeko bidea izan daiteke, alutik baino errazagoa, uzkiko esfinterra errazago apurtzen baita. Horregatik lubrikantea eta kondoia erabiltzea gomendagarria da, gaixotasunak eta urradurak ekiditeko.

## Erreferentziak 
## Ikus, gainera 
* Uzki-koito
* Anilingus

## Kanpo estekak
Strap-on

[thumb|Strap-on dildo bat, [arraultz-bibratzaile batekin barrualdan]]
**Strap-on** bat sexu-ekintza batean arnes batekin janzteko diseinatuta dagoen dildo bat da. Arnesak eta dildoak mota oso anitzetakoak izan daitezke, arnesa bera eramateko moduetan zein dildoa lotuta joateko moduetan. Dildoak ere eramalearen plazerra gehitzeko sistemak izan ditzake, eta sarketa jasoko duenaren kitzikadura aldatzeko.

Strap-on bat sexu-ekintza mota askotan erabili daiteke, alu-sarketa, aho-sexua, uzki-sexuan edo bakarka zein elkarrekiko masturbazioan. Sarketa emango bada lubrikantea erabiltzea gomendagarria da. Strap-on dildoak erabilgarriak dira edozein genero eta sexu-joera duten pertsonen aldetik.

## Kanpo estekak
Bandalismo

thumb|Kaleko altzariek eta elementuek askotan bandalismoaren eragina pairatzen dute.
**Bandalismo** hitzak besteen jabegoetan edo ondasun publikoak diren objektuetan asmo txarrez egindako txikizioak izendatzen ditu. Ekintza horiek artearen, literaturaren edo beste jabegoen aurka izaten dira. Bandalismoa borondatez egiten da eta, printzipioz, ez du beste asmo politikorik edo protesta egiteko intentziorik. Askotan, hirien eraikinak, altzariak eta elementuak izaten dira ekintza horien helburu nagusiak.
  
Etimologikoki, hitza bandalotik dator, hau da, germaniar herriaren izenetik. Bandaloek Erromatar Inperioaren aurkako eraso ugari egiten zuten eta haiek eragindako txikizioak historikoki ezagunak izan dira. Izan ere, hitza 1794ko urtarrilaren 10an dokumentatu da lehen aldiz. Urte horretan Henri Grégoire, Frantziako Bloiseko apezpikuak, Konbentzio Nazionalari zuzendu zion txostenean hitz horrekin definitu zuen armada errepublikarrak erakutsi zuen zenbait jarrera.

Gaur egun, bestetik, Teknologia Berrien alorrean, Internet bidez egindako besteen webguneetan egiten diren aldaketak eta txikizio birtualak.

## Ikus, gainera 
* Wikipedia:Bandalismoa

## Kanpo estekak 
* : Andaluziako bandalismoari buruzko txostena.
Duenos idazkuna

**Duenos idazkuna** latinez idatzitako erregistro zaharrenetariko bat da. Elkartuta dauden hiru pitxerretan idatzitako hiru lerroz osatutako testu bat da, 1880. urtean Heinrich Dressel arkeologo alemaniarrak aurkitua. Ustez, idazkun hau K.a. 580-550 urte ingurukoa da.

## Testuaren esanahia 
* Idazkunak honako hau dio:
: IOVE|SATDEIVOSQOIMEDMITATNEITEDENDOCOSMISVIRCOSIED / ASTEDNOISIOPETOITESIAIPACARIVOIS / DVENOSMEDFECEDENMANOMEINOMDVENOINEMEDMALOSTATOD
* Latin zaharrez honela izango litzateke:
: *iovesat deivos qoi med mitat nei ted endo cosmis virco sied.*
: *asted noisi opetoi tesiai pacari vois*
: *jabeek med feced ere, manom einom duenoi ne med malos tatod*
* Eta itzulpena Latin klasikoan hau izan liteke:
: *iurat deos qui me mitat ni in te comis virgo eseri.*
: *at te nisi [OPETOITESIAI] paca rivis.*
: *Bonus me fecit [MANOM EINOM] bonus. ne me malus tollito.*
* Lehendabiziko lerroen esanahia, nahiko nahasgarria da:
# [] bidali zintuena [niri] jainkoei eskatzen die, bada, [] *virco* (=gaztea? Proserpina?) zurekin ez du ondo jokatzen
# eta ez duzu (?) baretu ibai [hauek]
* Hirugarren lerroa ordea, gutxi gorabehera honela itzuli daiteke:
: (a) "Ona den gizon batek, gizon on bati, on egin zidan, gizon txar batek lapurtu ez dagidan"
: (b) "Gizon on batek asmo onaz, gizon on bati, zorigaitzak eraman ez nazan egin zidan",  eta abar

## Bibliografia 
* Colonna (1979) • G. COLONNA, *Jabea* = *Studi Etruschi*, 47(1979), 163-172.
* Degrassi (1957) • Degrassi, A. (1957), Inscriptiones Latinae liberae rei publicae.
* Eichner (1988-1990) • EICHNER (1988-1990)
* Flobert (1991) • Flobert, P. (1991), L ' apport des inskripzioak archaïques à notre connaissance du latin prélittéraire, Latomus 50, 521-543.
* Fraser (1932) • Fraser, A. D. (1932), inskribaturik kernos Jabeek, AJPh 53, 213-232.
* Gierstad (1960) • E. GIERSTAD, *Hasieran Erroma*, III, 160-165 = *Septentrionalia et Orientalia Studia B. Karlgren...dedicata*, Stockholm, 1959, 133-143.
* Gordon (1975) • Gordon, A. E. (1975), Ohar Jabeek-Vase Inskripzio Berlinen, CSCA 8, 53-74.
* Krogmann (1938) • Krogmann, W. (1938), Die Jabeak-Inschrift, Berlin.
* Gailur (1911) • M. B. PEAKS, *Data Jabeek Inskripzio* = Eragiketak eta Proceedings of the American filologikoa hornitu Elkartea (TAPhA), 42(1911), 39-41.
* Prosdocimi (1979) • Prosdocimi, A. L. (1979), Studi sul latino arkaiko, I, Oharra (epi)grafiche sull ' 'iscrizione di Jabea, Studi Etruschi 47, 173-183.
* Rix (1985) • Rix, H. (1985), Das letzte Muztioaren der Jabeek-Inschrift, MSS 46, 193-220.
* Romanelli (1964) • ROMANELLI (1964)

## Kanpo estekak 
* Duenos idazkunari buruzko Bibliotheca Augustana webgunean.
Suicide Squad (filma)

***Suicide Squad*** (euskaraz *Eskuadra Suizida*) 2016ko David Ayer estatubatuar zinema zuzendariak zuzendutako superheroi komedia film bat da. John Ostrander komikigilearen izenburu berdineko *Suicide Squad* komikian oinarritua dago. Will Smith, Jared Leto, Margot Robbie, Joel Kinnaman, Viola Davis, Jai Courtney, Jay Hernandez, Adewale Akinnuoye-Agbaje, Ike Barinholtz, Scott Eastwood eta Cara Delevingne aktoreek antzeztu zuten.

## Argumentua 
AEBtako Gobernuak espetxean dauden super etsai talde bateko kideei beren zigorrak barkatze aldera misio suizida batean parte hartzeko aukera emango die.

## Aktoreak 
thumb|300px|eskuinera|Filmeko aktoreen prentsaurrekoa.
* Will Smith: Floyd Lawton / Deadshot
* Margot Robbie: Harleen Quinzel / Harley Quinn
* Jared Leto: Joker
* Joel Kinnaman: Rick Flag Jr.
* Viola Davis: Amanda Waller
* Cara Delevingne: Juna Moone / Enchantress
* Jai Courtney: Digger Harkness / Captain Boomerang
* Adewale Akinnuoye-Agbaje: Waylon Jones / Killer Croc
* Jay Hernández: Chato Santana / El Diablo
* Karen Fukuhara: Tatsu Yamashiro / Katana
* Adam Beach: Christopher Weiss / Slipknot
* Ray Olubowale: Nanaue / King Shark
* Ben Affleck: Bruce Wayne / Batman
* Ezra Miller: Barry Allen / The Flash
* Scott Reeves: "GQ" Edwards tenientea
* Ike Barinholtz: Griggs kapitaina
* Common: Monster T
* Jim Parrack: Jonny Frost / Sasi Jokerra
* Kevin Vance: Ski / Kowalski
* Dan Petronijevic: Anvil
* David Harbour: Dexter Tolliver
* Alex Meraz :
* Ezra Miller: Barry Allen / Flash (kameoa)

## Kanpo estekak 
* *Suicide Squad* filmaren iragarkia ikusgai. Youtube.com 
* Webgune ofiziala 
* *Suicide Squad* filmaren IMDBko fitxa irakurgai
Timaliidae

**Timaliidae** ​​hegazti paseriformeen familia handia da, batez ere Mundu Zaharrean bizi dena.

## Generoak 
* *Pomatorhinus*
* *Xiphirhychus*
* *Stachyris*
* *Stachyridopsis*
* *Spelaeornis*
* *Sphenocichla*
* *Macronus*
* *Timalia*
Portrush

**Portrush** (irlanderaz *Port Rois* eta Ulsterko eskozieraz *Tha Port*) Ipar Irlandako Antrim konderrian dagoen udalerri bat da, Ulster probintzian. 2001ean 6.454 biztanle zituen.

Hondartza zabalez osatutako eremuan dago eta kostaldeko turismogune garrantzitsua da.

## Iruditegia 

Irudi:Portrush Townhall - geograph.org.uk - 222871.jpg|Udaletxea.
Irudi:Holy Trinity Church of Ireland, Portrush - geograph.org.uk - 222864.jpg|Trinitate Santuaren eliza katolikoa.
Irudi:Portrush Presbyterian Church - geograph.org.uk - 222868.jpg|Presbiteriar eliza.
Irudi:Portrush,_County_Antrim.jpg|Kalea.

## Kanpo estekak 
* Visit Portrush, Turismo Gida
Randalstown

**Randalstown** (irlanderaz *Baile Raghnail* eta Ulsterko eskozieraz *Randalstoon*) Ipar Irlandako Antrim konderrian dagoen udalerri bat da, Ulster probintzian. 2001ean 5.099 biztanle zituen.

## Ondarea 
* Shane's gaztelua

## Iruditegia 

Irudi:Castle at Randalstown - geograph.org.uk - 636475.jpg|Shane's gaztelua.
Irudi:Randalstown Library - geograph.org.uk - 636472.jpg|Liburutegia.
Irudi:Randalstown Church of Ireland - geograph.org.uk - 636547.jpg|Irlandako Elizaren eliza.
Irudi:OC Church and British Legion Garden, Randalstown - geograph.org.uk - 636570.jpg|Eliza eta Britainiar Lejioaren oroitarria.

## Kanpo estekak
Arnes

**Arnes** honakoa izan daiteke:
* **Arnes**, Kataluniako udalerria.
* **Arnes**, gorputzari segurtasunagatik edo erosotasunagatik lotzen zaion tresna.
Omagheko atentatua

**Omagheko atentatua** 1998ko abuztuaren 15an Ipar Irlandako Omagh udalerrian jazotako atentatu bat izan zen. Atentatua Benetako IRAk bere gain hartu zuen, Ostiral Santuko Hitzarmenarekin hasitako Bake Prozesuaren aurka zegoen Behin-behineko IRAren eszisioa zena.

Egun hartako arratsaldeko 15:10etan Omagheko Lower Market kalean lehergailuz beteriko auto-bonba bat lehertu eta denera 29 lagun hil (31, horietako bat bikien esperoan zegoen emakume haurduna) eta 220-300 inguru zauritu zituen. Ipar Irlandako gatazka osoan jende gehien hil zen atentatua izan zen.

## Kronologia 
* 14:00. Vauxhall Cavalier C autoa Lower Marketkaleko erropa denda baten aurrean aparkatu zuten. Aurrez autoa Irlandako Errepublikako Monaghan konderrian dagoen Carrickmacross udalerrian lapurtua izan eta Ipar Irlandara ekarri aurretik jatorrizko irlandar matrikula britainiar matrikula batengatik aldatu zitzaion. Auto laga ostean gidaria eta bere kidea Campsie Road errepidetik ospa egin zuten.

* 14:30. Ulster Television katean lehen ohar deia jaso zen. Lehenbiziko ohar honetatik bost minutura beste bi ohar dei izan ziren (karitate erakunde batera eta Ipar Irlandako telebistara).

* 15:10. Auto-bonbaren leherketa.

Ohar dei hauen arabera lehergailua Justizia Jauregitik 180 metro ingurura lehertuko omen zen, baina 275-350 metrotara lehertu zen, ondorioz zenbait jende auto-bonba zegoen alderuntz ebakuatuak izan ziren.

## Zinema 
* *Omagh* (2004, Pete Travis

## Kanpo estekak
Pegging

thumb|250px|Pegginga marrazki batean
**Pegging** (ingelesezko *peg* hitzetik, "objektu zilindrikoa") uzki-sexu ekintza bat da, non emakumeak uzki-koitoa egiten dion gizonezko bati strap-on dildo batekin. Praktika honetan gizonaren genitalak kitzika daitezke aldi berean.

Hitza neologismo bat da, Dan Savageren "Savage Love" sexu-aholku zutabean sortua, ez zegoelako ingeleraz ekintza hau izendatzeko berezko izenik. Euskaraz ere ez dago ekintza hau izendatzeko hitz propiorik.

## Pornografian 
Lehen pegging eszena film batean (izena sortu baino askoz lehenago egina) 1970ko *Myra Breckinridge* film ez pornografikoan agertzen zela uste da, Gore Vidalen izen bereko eleberrian oinarritua, nahiz eta ez den esplizitua. Lehenengo eszena esplizitoa *The Opening of Misty Beethoven* filme pornografikoan agertu zen.

Emakume-gizon strap-on pornografia XXI. mendearen hasieran hasi zen popularra bilakatzen, eta hainbat estudiok azpigenero gisa hartu zuten. *Strap It On*, *Babes Ballin Boys*, *Strap Attack*, *Strap-on Chicks* eta *Boss Bitches* dira filma horietako batzuk. San Franciscoko BDSM gaiak jorratzen dituen *Men In Pain* ekoiztetxeak ere egin ditu filmak.

## Ikus, gainera 
* Strap-on
* Uzki-sexu

## Kanpo estekak
Stade Rochelais

**Stade Rochelais** Frantziako errugbi kluba da, egoitza Arroxelan duena. 1898an sortua, Frantziako Top 14 txapelketan jokatzen du. European Challenge Cupeko finalista izan zen 2019an, eta Frantziako eta Europako txapelduna 2021ean. 2022an eta 2023an, Europako Txapeldunen Kopa irabazi zuen.

## Palmaresa 
* Europako Txapeldunen Kopa
** irabazlea (2): 2022, 2023
** finalista (1): 2021
* European Challenge Cup
** finalista (1): 2019
* Frantziako Top 14 Liga
** bigarrena (2): 2021, 2023
* Yves du Manoir Kopa/Frantziako Errugbi Kopa
** irabazlea (2): 2002, 2003

## Jokalari nabariak 
* Arnaud Élissalde
* Jean-Baptiste Élissalde
* Jean-Pierre Élissalde
* Gérald Merceron
* Luc Ducalcon
* Vincent Debaty
* Julien Pierre
* Seru Rabeni
* Norman Ligairi
* Benoit Lecouls

## Entrenatzaile nabarmenak 
* Arnaud Élissalde
* Jean-Pierre Élissalde

## Kanpo estekak 
* Stade Rochelais taldearen webgunea
Glenarm

**Glenarm** (irlanderaz *Gleann Arma* eta Ulsterko eskozieraz *Glenair*) Ipar Irlandako Antrim konderrian dagoen kostaldeko udalerri bat da, Ulster probintzian. 2001ean 582 biztanle zituen.

Herriak izena berau dagoen eta Antrimgo Haranetako bat den Glenarm haranari zor dio.

## Ondarea 
* Glenarm gaztelua

## Iruditegia 

Irudi:St. Patrick's Church of Ireland, Glenarm - geograph.org.uk - 954778.jpg|San Patrizio eliza katolikoa.
Irudi:Glenarm_Castle.jpg|Glenarm gaztelua.
Irudi:Glenarm Presbyterian Church - geograph.org.uk - 954734.jpg|Presbiteriar eliza.
Irudi:Ballymoney, Co. Antrim - geograph.org.uk - 281714.jpg|Kalea.
Irudi:Glenarm_Bay_-_geograph.org.uk_-_433535.jpg|Herria eta izen bereko badia.

## Herritar ezagunak 
* Eoin MacNeill (1867-1945), Liga Gaelikoaren sortzailea, historialaria, errepublikar ekintzailea eta Sinn Féin alderdiko politikaria.

## Kanpo estekak
Saw

**Saw** 2004ko James Wan malasiar-australiar zinema zuzendariak zuzendutako beldurrezko film independiente bat da. Cary Elwes, Danny Glover, Monica Potter, Michael Emerson, Ken Leung, Tobin Bell eta Leigh Whannell aktoreek antzeztu zuten.

2004ko urtarrilaren 19a Sundanceko Zinemaldian estreinatu eta berehalako arrakasta izan zuen. Ondorioz *Saw* izeneko film sailari hasiera eman eta oraingoz honako jarraipena izan ditu: *Saw II* (2005), *Saw III* (2006), *Saw IV* (2007), *Saw V* (2008), *Saw VI* (2009), *Saw 3D* (2010) eta *Jigsaw* (2017), aurrez *Saw 0.5* (2003) laburmetraia ere izan zuen.

2014ko Donostiako Zinemaldian Ikuslegoaren Saria irabazi zuen.

## Argumentua 
Adam (Leigh Whannell) esnatu eta lurpeko ziega batean herdoildutako tutu bati kateaturik dagoela ohartuko da. Alboan, beste gizon bat kateatua dago, Lawrence Gordon doktorea (Cary Elwes). Bien artean, hildako gizon bat. Bietako inork ez daki bertan zergatik dauden, baina eurekin batera Gordon doktoreak Adam zortzi orduko epean hil beharko duela dioen kaset bat dago. Iraganean Tapp detektibeak ikertu zuen hilketa kasu bat oroituz, Gordonek bera eta Adam leku hartan Jigsaw (Tobin Bell) deritzon psikopata baten biktima gisa daudela jabetuko da. Berak sartu dituen joko buru-hausgarri eta hilgarria argitu eta bizirik ateratzeko ordu batzuk besterik ez zaizkie geldituko.

## Aktoreak 
* Cary Elwes: Lawrence Gordon doktorea
* Leigh Whannell: Adam Stanheight
* Tobin Bell: John Kramer / Jigsaw
* Danny Glover: David Tapp
* Monica Potter: Alison Gordon
* Michael Emerson: Zep Hindle
* Ken Leung: Steven Sing detektibea
* Makenzie Vega: Diana Gordon
* Shawnee Smith: Amanda Young
* Dina Meyer: Allison Kerry detektibea
* Alexandra Bokyun Chun: Carla
* Mike Butters: Paul Leahy
* Paul Gutrecht: Mark Wilson
* Ned Bellamy: Jeff Ridenhour
* Oren Koules: Donnie Greco

## Kanpo estekak 
* *Saw* filmaren iragarkia ikusgai. Youtube.com 
* Webgune ofiziala 
* *Saw* filmaren IMDBko fitxa irakurgai
Grallariidae

**Grallariidae** hegazti paseriformea ​​azpitropikal eta tropikalen familia da, Erdialdeko eta Hego Amerikan bizi dena. Familiak ez du sexu dimorfismorik.

## Taxonomia 
* *Grallaria* generoa
** *Grallaria squamigera*
** *Grallaria gigantea*
** *Grallaria excelsa*
** *Grallaria varia*
** *Grallaria guatimalensis*
** *Grallaria alleni*
** *Grallaria chthonia*
** *Grallaria haplonota*
** *Grallaria dignissima*
** *Grallaria eludens*
** *Grallaria bangsi*
** *Grallaria ruficapilla*
** *Grallaria kaestneri*
** *Grallaria watkinsi*
** *Grallaria andicola*
** *Grallaria rufocinerea*
** *Grallaria nuchalis*
** *Grallaria ridgelyi*
** *Grallaria carrikeri*
** *Grallaria flavotincta*
** *Grallaria hypoleuca*
** *Grallaria przewalskii*
** *Grallaria capitalis*
** *Grallaria erythroleuca*
** *Grallaria albigula*
** *Grallaria griseonucha*
** *Grallaria rufula*
** *Grallaria blakei*
** *Grallaria erythrotis*
** *Grallaria quitensis*
** *Grallaria milleri*
* *Hylopezus* generoa
** *Hylopezus macularius*
** *Hylopezus perspicillatus*
** *Hylopezus auricularis*
** *Hylopezus dives*
** *Hylopezus fulviventris*
** *Hylopezus berlepschi*
** *Hylopezus ochroleucus*
** *Hylopezus nattereri*
* *Myrmothera* generoa
** *Myrmothera campanisona*
** *Myrmothera simplex*
* *Grallaricula* generoa
** *Grallaricula flavirostris*
** *Grallaricula ferrugineipectus*
** *Grallaricula loricata*
** *Grallaricula cucullata*
** *Grallaricula peruviana*
** *Grallaricula ochraceifrons*
** *Grallaricula nana*
** *Grallaricula lineifrons*

## Kanpo estekak
Aa (generoa)

***Aa*** Orchidaceae familiako landare genero bat da. Andeetako elurraren mailan bizi dira, hala nola Costa Rican. Erreka txikien inguruan aurkitu ohi dira.

## Espezieak 
* *Aa achalensis* Schltr. 1920
* *Aa argyrolepis* Rchb.f. 1854
* *Aa aurantiaca* D.Trujillo
* *Aa calceata* (Rchb.f.) Schltr. 1912
* *Aa colombiana* Schltr. 1920
* *Aa denticulata* Schltr. 1920
* *Aa erosa* (Rchb.f.) Schltr. 1912
* *Aa fiebrigii* (Schltr.) Schltr. 1912
* *Aa hartwegii* Garay 1978
* *Aa hieronymi* (Cogn.) Schltr. 1912
* *Aa leucantha* (Rchb.f.) Schltr. 1920
* *Aa lorentzii* Schltr. 1920
* *Aa macra* Schltr. 1921
* *Aa maderoi* Schltr. 1920
* *Aa mandonii* (Rchb.f.) Schltr. 1912
* *Aa matthewsii* (Rchb.f.) Schltr. 1912
* *Aa microtidis* Schltr. 1922
* *Aa nervosa* (Kraenzl.) Schltr. 1912
* *Aa paleacea* (Kunth) Rchb.f. 1854
* *Aa riobambae* Schltr. 1921
* *Aa rosei* Ames 1922
* *Aa schickendanzii* Schltr. 1920
* *Aa sphaeroglossa* Schltr. 1922
* *Aa trilobulata* Schltr. 1922
* *Aa weddelliana* (Rchb.f.) Schltr. 1912

## Erreferentziak 
## Kanpo estekak
Pneuma (filosofia)

**Pneuma** (, "biziaren arnasa") greziar jatorriko hitza edo kontzeptua da. Antzinako greziar filosofian, izpiritua, bizi indarra edo su sortzailea izan zen. Estoikoek materiaren batasuna azaltzeko erabili zuten kontzeptu hau; batzuetan izaki bizien energia psikikotzat ere hartu izan da. Neoplatonismoan eta antzinako kristautasunean, pneuma izpiritua zen eta psyché arima.

## Erreferentziak 
## Kanpo estekak
Psike

**Psike** (, *psūkhē*, "Giza arima" edo "giza gogoa") greziar jatorriko hitza edo kontzeptua da. Antzinako greziar filosofian, norberaren barneko indarra izaten zen, bizitzan zehar gorputzari lotuta zegoena eta hiltzean banatzen zena. Bere ikasketak psikologia izeneko zientzia sortu zuen. Platonen ideia nagusienetariko bat izan zen.

## Erreferentziak 
## Kanpo estekak
Björnlandet Parke Nazionala

**Björnlandet Parke Nazionala** (), Suedia iparraldeko parke nazional bat da, Åsele udalerrian dagoena, Västerbottengo konderrian.

## Geografia 
Suediako Lappland probintziaren hegoaldeko mugan kokaturik dago, Umeå hiritik gertu. Ingurune malkartsua da, labarrez josia, eta jatorrizko konifera basoek estaltzen dute. Baldintza klimatiko gogorren erruz fauna nahiko urria da.

## Kanpo estekak 
*  Parkearen webgune ofiziala
Psike (mitologia)

Greziar mitologian, **Psike** (, *psūkhē*; ) giza arimaren irudia izaten zen. Apuleioren *Metamorfosis* lanaren arabera Psike errege baten alaba zen, eta, ederregia zenez, inork ez zuen berarekin ezkondu nahi. Afroditak Psikerekin ezkontzeko baimena eman zion bere seme Erosi, baina Eros sekula ez ikusteko baldintza ezarri zion Psikeri. Psikek ez zuen agindua bete. Psikek Eros ikusi zuenean, Erosek ihes egin zion eta Afroditaren mendean gelditu zen Psike; azkenik, Afroditak ezarritako froga guztiak gainditu ondoren, Psike hilezkor bihurtu eta Erosekin bizi izan zen.

## Erreferentziak 
## Kanpo estekak
Umeå IK

thumb|270px|Jokalariak partida hasieran.
**Umeå IK** (izen osoa *Umeå Idrottsklubb*) Umeå hiriko emakumezkoen futbol taldea da, Suediako talde onenetakoa. 7 aldiz irabazi du Suediako liga bi aldiz UEFA Emakumezkoen Txapeldunen Liga.

## Historia 
Taldea 1917an eratu zen baina arrakasta eman dion emakumezkoen atala 1985ean eratu zen. 1996an igo zen lehen aldiz maila gorenera baina urtebete egin zuen bertan. 1998an berriz igo eta aro bikain bati eman zion hasiera.

UEFA Emakumezkoen Txapeldunen Ligaren lehen edizioan finalera iritsi zen baina 1. FFC Frankfurt taldeak 2-0 garaitu zuen. Hurrengo bi ekitaldiak irabazi zituen ordea. Azken finala 2008an jokatu zuen.

## Palmaresa 
* Suediako Liga (7): 2000, 2001, 2002, 2005, 2006, 2007, 2008.
* Suediako Kopa (4): 2001, 2002, 2003, 2007.
* UEFA Emakumezkoen Txapeldunen Liga:
** Txapelduna (2): 2003, 2004.
** Finalista (3): 2002, 2007, 2008.

## Kanpo estekak 
*  Webgune ofiziala
Loraldia, el tiempo de las flores

***Loraldia, el tiempo de las flores*** 1991ko Oskar Aizpeolea argentinar zinema zuzendariaren estreinako filma izan zen. Colonia Barónen, La Pampako probintzian, grabatu zuten. Donostiako Zinemaldian eman zuten.

## Sinopsia 
Argentinan euskaldun batzuk elkartze, desadostasun eta sentsazio biziko dira.

## Aktoreak 

* Bárbara Mujica
* Luis García
* Susana Campos
* Isidoro Fernández
* Garbiñe Losada
* Juan Martín del Valle
* Aldo Barbero
* Fabio Aste
* Asier Hernández
* Verónica Ponieman
* Ana Laura Macagno
* Miguel Angel Macagno
* Fernando Salvador
* Micaela Brunoldi
* Iñigo Bañuelos

## Erreferentziak 
## Kanpo estekak 
* *Loraldia* filmaren IMDBko fitxa irakurgai
Suediako emakumezkoen futbol liga

[thumb|300px|[Malmö FF (emakumezkoen taldea)|FC Rosengård (Malmö FF).]]
[thumb|300px|[Umeå IK.]]
**Suediako futbol liga** (suedieraz *Allsvenskan*) Suedian jokatzen den emakumezkoen futbol txapelketa nagusia da. Urte naturaletan jokatzen da.

## Palmaresa 
### XX mendea 

### XXI mendea 
## Garaipenak 
## Kanpo estekak 
*  Webgune ofiziala
2016ko Donostia Klasikoa

**XXXVI. Donostia Klasikoaren ekitaldia** 2016ko uztailaren 30ean ospatu zuten. UCI WorldTourreko hogeita batgarren txapelketa izan zen.

19 taldek hartu zuten parte, horietatik 17 UCI WorldTour mailakoak. Bi kontinental mailakoa izan ziren: Caja Rural eta Cofidis hain zuzen ere. 150 txirrindularitik 113k amaitu zuten. Lehenengo euskalduna Haimar Zubeldia (18.a) izan zen.

## Sailkapen orokorra 
## Erreferentziak 
## Kanpo estekak
Aghagallon

**Aghagallon** (irlanderaz *Achadh Gallan*) Ipar Irlandako Antrim konderrian dagoen udalerri bat da, Ulster probintzian. 2001ean 824 biztanle zituen. Neagh aintziraren hego-ekialdean dago.

## Iruditegia 

Irudi:Derelict Cottage - geograph.org.uk - 129070.jpg|Baserria.
Irudi:Lough Neagh, Bartin's Bay - geograph.org.uk - 680457.jpg|Neagh aintzira.
Irudi:Rural Stream - geograph.org.uk - 129084.jpg|Erreka.
Irudi:Tolan's_Point_Nature_Reserve_-_geograph.org.uk_-_680443.jpg|Tolan's Point natur babesgunea.

## Kanpo estekak
Zigor (tresna)

thumb|Cowboy bat, zigorrekin.
**Zigorra** gizakiek animaliak bezatu edo beste pertsona batzuen aurka ekiteko erabiltzen den tresna da. Bere helburu nagusia mina sortzea da, eta askotan mina sortzearen beldurragatik ere eraginkorra da. Zaldien gainean egiten diren hainbat kiroletan minik eragiten ez duten erabilerak ere badira.

Orokorrean bi motako zigor daude: makila zurrun bat direnak, zuzenean kolpatzeko erabiliak (eta kasu hauetan akuilu terminoa ere eman diezaiokegu) edo malguak direnak, modu zehatz batean mugitu behar dena efektiboa izateko, baina urrunago heltzea baimentzen duena. Zigor batzuek bi ezaugarriak batzen dituzte.

Akuilu gehienak animalien aurka erabiltzeko diseinaturik daude, baina badaude batzuk gizakien flagelaziorako diseinaturik daudenak, tortura edo gorputz kontrola ezartzeko. Batzuetan akuiluak erlijio praktikaren parte dira, edo BDSM jarduera batean pertsonen artean sexu-ekintza gisa onartuak.

## Kanpo estekak
Aghalee

**Aghalee** (irlanderaz *Achadh Lí*) Ipar Irlandako Antrim konderrian dagoen udalerri bat da, Ulster probintzian. 2001ean 774 biztanle zituen. Neagh aintziraren hego-ekialdean dago.

## Iruditegia 

Irudi:Aghalee Free Presbyterian Church - geograph.org.uk - 58900.jpg|Presbiteriar eliza.
Irudi:Goudy River at Riverdale House, Aghalee Road - geograph.org.uk - 715890.jpg|Goudy ibaia Riverdale etxean.
Irudi:The Horseshoe Inn - geograph.org.uk - 67934.jpg|The Horseshoe Inn taberna.
Irudi:Clenaghan country stores - geograph.org.uk - 52091.jpg|Clenaghan denda.

## Kanpo estekak
Ahoghill

**Ahoghill** edota **Ahohill** (irlanderaz *Achadh Eochaille*) Ipar Irlandako Antrim konderrian dagoen udalerri bat da, Ulster probintzian. 2001ean 3.403 biztanle zituen.

## Iruditegia 

Irudi:Ahoghill_coi.jpg|San Colmanell, Irlandako Elizaren tenplua.
Irudi:First Ahoghill Presbyterian Church - geograph.org.uk - 1455784.jpg|Presbiteriar eliza.
Irudi:The Diamond, Ahoghill - geograph.org.uk - 1455780.jpg|The Diamond plaza.
Irudi:Church Street, Ahoghill - geograph.org.uk - 647365.jpg|Church kalea.

## Kanpo estekak
Aldergrove (Antrim konderria)

**Aldergrove** (irlanderaz *Na Fearnóga*) Ipar Irlandako Antrim konderrian dagoen herri bat da, Ulster probintzian. Killead parrokian dago. Neagh aintziraren ekialdean.

Belfasteko Nazioarteko aireportua herri honetan dago.

## Kanpo estekak
Armoy (Antrim konderria)

**Armoy** (irlanderaz *Oirthear Maí*) Ipar Irlandako Antrim konderrian dagoen udalerri bat da, Ulster probintzian. 2001ean 1.122 biztanle zituen.

## Iruditegia 

Irudi:Hillside Road, Armoy - geograph.org.uk - 1728371.jpg|Hillside Road kalea.
Irudi:Armoy_Presbyterian_Church_-_geograph.org.uk_-_1748842.jpg|Presbiteriar eliza.
Irudi:Main Street, Armoy - geograph.org.uk - 1728363.jpg|Kale Nagusia.
Irudi:The Glen Bar - geograph.org.uk - 417473.jpg|The Glen taberna.

## Kanpo estekak
Aughafatten

**Aughafatten** edota **Aghafatten** (irlanderaz *Achadh Pheatan* edota *Achadh Pheatáin*) Ipar Irlandako Antrim konderrian dagoen udalerri txiki bat da, Ulster probintzian.

Bertatik Slemish mendiaren ikuspegi bikaina dago.

## Iruditegia 

Irudi:Aughafatten Orange Hall.JPG|Orange Hall edo Areto Laranja.
Irudi:The Sheddings Pub.JPG|The Sheddings taberna.

## Kanpo estekak
Upper Ballinderry

**Upper Ballinderry** Ipar Irlandako Antrim konderrian dagoen udalerri txiki bat da, Ulster probintzian. Lower Ballinderry udalerriarekin batera Ballinderry parrokia osatzen du. 2011an 192 biztanle zituen.

## Iruditegia 

Irudi:Ballinderry_Middle_Church_Feb_2008.JPG|1668an eraikitako Ballinderry Middleko eliza.

## Kanpo estekak
Slemish

**Slemish** edota **Slieve Mish** (irlanderaz *Sliabh Mis*) Ipar Irlandako Antrim konderrian dagoen mendi bat da. Ballymena udalerritik kilometro batzuk ekialdera dago. 437 metroko garaiera du.

Berez oso garaiera apaleko muino edo mendia izan arren, Irlanda orokorrean uharte eta herrialde laua denez, bere itxurak oso nabarmen egin eta inguruko ordokietatik ikusgai den mendia da, ondorioz eskualdean nahiko mendi sinbolikoa da.

## Usadioa 
Bertako usadioaren arabera, San Patrizio elizgizon bilakatu eta irlandarrak kristautu aurretik, Gales jaioterrian mutikoa zela irlandar itsaslapurrek bahitu eta Irlandan esklabo edo morroi zela, eremu honetan hazi eta mendiaren magalean artzain izan omen zen, orduantxe Jainkoa topatu omen zuen.

## Geologia 
Paleogenoan sorturiko sumendi lepo baten aztarna da, hortik gaur egun duen itxura.

## Iruditegia 

Fitxategi:Slemish (8) - geograph.org.uk - 834986.jpg|Slemish media Bucknatik
Fitxategi:Slemish (3) - geograph.org.uk - 421918.jpg|Slemish mendia Carnstroan Lanetik
Fitxategi:Slemish (4) - geograph.org.uk - 421930.jpg|Slemish mendia Collin Roadetik
Fitxategi:Racavan Road.JPG|Slemish mendia Racavan Roadetik
Fitxategi:Slemish (10) - geograph.org.uk - 961621.jpg|Slemish mendia Shilnavogy Roadetik

## Kanpo estekak
Urtain, el rey de la selva... o así

***Urtain, el rey de la selva... o así*** 1969ko Manuel Summers espainiar zinema zuzendariaren filma izan zen, Urtain boxeolariaren bizitzan oinarrituta.

## Sinopsia 
José Manuel Ibar "Urtain" boxeolariak bere bizitza eta lanbideari buruzko gogoetak egiten ditu.

## Aktoreak 
* Marisol
* Felisa Azdiazu
* Antonia Ibar
* Eusebio Ibar
* José Urbieta
* Urtain

## Kanpo estekak
La reina del Chantecler

***La reina del Chantecler*** 1962ko Rafael Gil espainiar zinema zuzendariaren film dramatikoa izan zen.

## Sinopsia 
Charito ederra Madrilgo Chantecler Antzokiko kupletista nagusia da Lehen Mundu Gerran. Federico de la Torre kazetariaz maitemindurik, espioien gatazkan sartuko da. Iskanbilatik urrun izateko Donostiara joatea erabakiko du. Bertan Madrilen ezagututako Santi pilotariaren berri izangi du.

## Aktoreak 

* Sara Montiel: Charito ederra
* Alberto de Mendoza: Federico de la Torre
* Luigi Giuliani: Santi Altzibar
* Greta Chi: Mata Hari
* Gérard Tichy: Henri Duchel
* Amelia de la Torre: Adelina
* Milagros Leal: Pura
* Ana Mariscal: Carola, Valdelunako kondesa
* Julia Caba Alba: Exaltación
* José Franco: Pagaré
* José Orjas: Enpresaria
* Pedro Osinaga: Iñaki Agirre
* Francisco Piquer

## Kanpo estekak 
* Filmaren IMDBko fitxa irakurgai
El último cuplé

***El último cuplé*** 1957ko Juan de Orduña espainiar zinema zuzendariaren filma izan zen.

## Sinopsia 
María Luján (Sara Montiel) Bartzelonako kabaret batean lan egiten duen abeslaria da. Juan Contreras (Armando Calvo) bere aurkitzailea topatu eta nola bilakatu zen herrialdeko kupletistarik handiena gogoratuko du.

## Aktoreak 

* Sara Montiel: Maria Luján
* Armando Calvo: Juan Contreras
* Enrique Vera: Pepe Molina
* Julia Martínez: Trini
* Matilde Muñoz Sampedro: Paca
* José Moreno: Cándido Chamorro
* Laly del Amo : Luisa
* Aurora García Alonso
* Beni Moreno: Chole
* Luis Orduña
* Erasmo Pascual: Don Praxeres
* Consuelo de Nieva: Gloria Palacios
* Miguel Fleta
* Manolita Guerrero
* Antonio Alcázar
* Rafaela Aparicio: abeslaria
* Emilio Alonso
* Salvador Garrido
* Juan Monfort
* Francisco Mario de Bustos
* José María Caffarel: Monsieur Dupois
* Luis Muñoz
* Manuel Gómez
* Florentina Garcia
* Clotilde Gijón
* Lola Gómez Moreno
* Juan Parera
* José María Cases
* Rafael Tamarit
* Toni Fernández: Mari Chamorro
* Mercedes Monterrey
* Alfredo Mayo: Vladimir Errusiakoa duke handia
* Guadalupe Muñoz Sampedro

## *Ven ven* 
Film honetan oso ezaguna egin zen "Ven ven" kanta. Kuple hau, jatorriz, La Goya kantari bilbotarrarena zen.

## Kanpo estekak 
* Filmaren IMDBko fitxa irakurgai
Ataraxia

**Ataraxia** (, "lasaitasuna") greziar jatorriko hitza edo kontzeptua da. Arimaren erabateko lasaitasun egoera da, pertsonak inolako beldurrik edo grinarik ez duenean bizi duen lasaitasuna. Pirronek eta Epikurok erabili zuten bere lanetan. Eskola filosofikoaren arabera ataraxia kontzeptu ezberdina da.

## Epikureismoarentzako 
Epikurok dionez, bi eratako desioak daude: natural eta beharrezkoak, bizirautearekin zuzenki lotuak; eta ez natural eta ez beharrezko direnak, kulturatik, politikatik eta bizitza sozialetik datozenak. Desioen asebetetzeak eragingo luke plazerra, eta honek, aldi berean, epikureoen arabera eramango luke gizakia zorionera. Hala ere badira haserako plazerra baino min handiagoa eragiten duten plazerrak. Plazer hauek ezinegona sortzen dute eta arrazoiaren bitartez saihestu beharrekoak dira, "ataraxia" urruntzen baitute. Filosofia ataraxiarako bidea da, "arrazoiaren bitartez desio naturalak, halakoak ez direnetarik bereizten eta hutsala den hartatik urruntzen dakien jakitunaren arimaren erabateko lasaitasuna" bezala kontsideratzen baita. 

Plazerrak honela banatzen dira:

# Naturalak eta beharrezkoak: gizakiaren bizitza hutsarekin ikustekoa dutenak.
# Naturalak, baina ez beharrezkoak: plazer naturalen aldaera ez funtsezkoak (ondo jatea, ondo jaztea eta abar).
# Ez naturalak eta ez beharrezkoak: plazer hutsalak, pertsonen iritzi hutsaletatik sortuak (botere nahia, ohorea eta abar). Plazer hauek ez diote gorputzari gaitzik saihesten eta arimari arazoak ekartzen dizkiote.

## Estoizismoarentzako 
Estoizismoa izan zen greziar eskola filosofiko garrantzitsuen artean sortu zen azkenekoa eta K.o. 529. urtean Justiniano enperadoreak Atenasko Eskola itxi zuen arte iraun zuen.

Zorionera iristeko bidea ataraxia da: hau da, arimaren nahasmenik eza eta sosegua. Estoikoek naturaren konzepzio materialista bat egiten dute bere. Heraklitoren jarraitzaile izan ziren, sustantzia lehena suan eta *logos*-aren gurtzean dagoela sinetsiz, hau naturan aurkitzen diren energia, legea, arrazoia eta probidentzia izanik.

Estoizismoarentzat, ataraxia norberaren desioak naturaren arrazionaltasunera (*logos*) moldatzea da, pertsonaren baitan daudenak norberagandik at daudenengandik bereizten ikasiz. Garrantzitsua da askatasuna eta lasaitasuna, erosotasun material eta aberastasunez kezkatu gabe eta arrazoia eta birtuteak gidatutako bizitza eramanez lortzea. Ataraxia aurkitzeko, jainkoekiko eta heriotzarekiko beldurrak alde batera uztea beharrezkoa da. Baita bizitzaren zauriengatik ez kexatzea ere.

## Eszeptikoentzako 
Eszeptizismoak, ezer baieztatu edo ukatzea ezinezkoa dela zioen filosofia helenistikoaren korronteak, ataraxia juizioaren etete edo *epoje*-aren ondorioa dela dio.

## Erreferentziak 
## Kanpo estekak
2016ko Frantziako Tourra

**2016ko Frantziako Tourra** Itzuli Handi honen 103. edizioa izan zen.

Garailea Sky taldeko Chris Froome britainiarra izan zen. Sailkapen orokorrean gailentzeaz gain, bi etapa garaipen lortu zituen. Honekin batera, AG2R La Mondiale taldeko Romain Bardet frantziarra eta Movistar taldeko Nairo Quintana kolonbiarra igo ziren podiumera.

Lehenbiziko euskalduna, Sky taldeko Mikel Nieve nafarra izan zen, sailkapen orokorreko hamazazpigarren postuan amaitu zelarik.

## Taldeak 
## Etapak 
## Sailkapenak 
### Sailkapen nagusia 
### Mendiko sailkapena 
### Puntukako sailkapena 
### Gazteen sailkapena 
### Taldekako sailkapena 
### Saiatuenen saria 

## Parte-hartzaileak
## Kanpo estekak
Gamusino

**Gamusino**, baita ere **gamburrino**, asmatutako animalia da, normalean gaueko hegaztia. Lurralde oso desberdinetan da ezaguna: Espainia, Portugal, Kuba, Frantzia... Sarritan txantxak egiteko eta jendea engainatzeko erabili izan da. Oso animalia iheskorra omen da eta bakarrik gauez harrapa daiteke.

## Izen desberdinak 
Lurralde desberdinen arabera izena eta ezaugarriak ere aldatu daitezke:
* Euskal Herria: *gurrutxurtu*
* Estremadura: *gangüezno*
* Portugal: *gambozino*
* Valentzia: *gambosí*
* Katalunia: *gambutzí*
* Galizia: *biosbardos*, *gazafellos* o *cocerellos*
* Frantzia: *dahu* (hau mendiko ahuntza da eta oso mito landua da)
thumb|Frantzian Dahu izena du eta mendiko ahuntza da.

## Erreferentziak 
## Kanpo estekak
Ballybogy

**Ballybogy** edo **Ballybogey** (irlanderaz *Baile an Bhogaigh*) Ipar Irlandako Antrim konderrian dagoen udalerri txiki bat da, Ulster probintzian. 2001ean 539 biztanle zituen.

Ballymoney udalerritik 7 kilometro ipar eta ipar-mendebaldera eta Coleraine udalerritik 7 kilometro ekialdera dago.

## Kanpo estekak
Ballycarry

**Ballycarry** (irlanderaz *Baile Caraidh* eta Ulsterko eskozieraz *Ballycarrie*) Ipar Irlandako Antrim konderrian dagoen udalerri txiki bat da, Ulster probintzian. 2001ean 981 biztanle zituen.

Larne eta Carrickfergus udalerrien artean dago.

## Iruditegia 

Irudi:Ballycarry station, 2009 (1) - geograph.org.uk - 1419506.jpg|Tren geltokia.
Irudi:Ballycarry Station. - geograph.org.uk - 70573.jpg|Tren geltokia.

## Kanpo estekak
Ballyeaston

**Ballyeaston**, formalki *Ballyistin* (irlanderaz *Baile Uistín*) Ipar Irlandako Antrim konderrian dagoen udalerri txiki bat da, Ulster probintzian. 2001ean 90 biztanle zituen.

Ballyclare udalerritik 2-3 kilometro iparraldera dago, Larne udalerrira doan errepidean.

## Iruditegia 

Irudi:044 - 2nd Ballyeaston Church.jpg|Bigarren presbiteriar eliza.
Irudi:Ballycarry station, 2009 (1) - geograph.org.uk - 1419506.jpg|Tren geltokia.
Irudi:First Ballyeaston Presbyterian Church Halls - geograph.org.uk - 322726.jpg|Lehenengo presbiteriar eliza.
Irudi:Ballyclare War Memorial Park - geograph.org.uk - 322720.jpg|Gerra oroitarriaren parkea.

## Kanpo estekak
Akisgrango Hitzarmena (1748)

**Akisgrango Hitzarmena** 1748an sinatutako bake ituna izan zen, Austriako Ondorengotza Gerrari amaiera eman ziona. Herrialdeetako ordezkariak apirilaren 24an batzartu ziren Akisgranen, eta hitzarmena urriaren 18an izenpetu zen. Zortzi urte iraun zuen gerra horren ostean, erresuma boteretsu berri bat agertu zen Europan: Prusia.

## Hitzarmenaren edukia 
Hein handi batean, Frantziak eta Erresuma Batuak negoziatu zuten ituna. Hauek ziren klausula nagusiak:
* Konkistatutako lurralde gehienak itzuliak izan ziren, hala nola, Louisbourg (Eskozia Berria) Frantziari, Madras Ingalaterrari, Hesiko hiriak Zazpi Herbehere Batuen Errepublikari eta Hegoaldeko Herbehereak Austriari.
* Parma, Piacenza eta Guastallako Dukerria Espainiaren esku gelditu zen.
* Austriak onartu zuen Silesia Prusiako Erresumaren mende gera zedin.
* Modenako Dukerria eta Genovako Errepublika, Austriak bereganatuak zituenak, gerra aurreko egoerara itzuli ziren.
 
## Erreferentziak 
## Kanpo estekak
Ballygalley

**Ballygalley** edota **Ballygally** (irlanderaz *Baile Geithligh*) Ipar Irlandako Antrim konderrian dagoen kostaldeko udalerri bat da, Ulster probintzian. 2001ean 714 biztanle zituen. Turismogunea ere bada.

Larne udalerritik 3 kilometro iparraldera dago.

## Ondarea 
* Ballygally gaztelua

## Iruditegia 

Irudi:Ballygally - geograph.org.uk - 474677.jpg|Herria eta hondartza.
Irudi:Coast_Road_with_Ballygally_Castle_Hotel_-_geograph.org.uk_-_925365.jpg|Ballygally gaztelua.

## Kanpo estekak
Älvsjö AIK (emakumezkoak)

**Älvsjö AIK** (izen osoa *Älvsjö Allmänna Idrottsklubb Fotbollsförening*) Stockholm hiriko Älvsjö barrutiko emakumezkoen futbol taldea da, Suediako talde onenetakoa. 7 aldiz irabazi du Suediako liga bi aldiz UEFA Emakumezkoen Txapeldunen Liga.

## Historia 
Taldea 1915 urtean sortu zen. 1995 eta 1999 artean bost liga jarraian irabazi zituen. 2003an hiri berekoa den Djurgårdens IF-rekin egin zuen bat **Djurgården/Älvsjö** bihurtuz.

## Palmaresa 
* Suediako Liga (7): 1995, 1996, 1997, 1998, 1999, 2003 (D/A), 2004 (D/A).
* Suediako Kopa (5): 1992, 1996, 1999, 2004 (D/A), 2005 (D/A).
* UEFA Emakumezkoen Txapeldunen Liga (0): finalista 2005ean (D/A).

## Kanpo estekak 
*  Webgune ofiziala
Ballylinney

**Ballylinney** (irlanderaz *Baile Linne*) Ipar Irlandako Antrim konderrian dagoen kostaldeko udalerri txiki bat da, Ulster probintzian. Ballyclare udalerritik hurbil dago.

## Ondarea 
* Ballylinneyko Presbiteriar Eliza

## Kanpo estekak
Larraun (ibaia)

thumb|Larraun ibaia Goldaratz udalerrian
**Larraun** Nafarroa Garaiko ibai bat da. Ibaiak Larraun udalerriko Iribas herrian iturburua du, hortik bere izena.

## Ibilbidea 
Aralar mendilerroaren iparraldeko basoetan, Iribas herriko lursailetan jaiotzen da, ondoren ipar-ekialdeko norantzan Alli eta Lekunberri herrien artean igaro eta hego-ekialderantz biratuz Mugiro herriaren albotik iragaten da. Hortik A-15 autobidearen parera ailegatzen da, izan ere, eremu honetan autobide honek ibaiaren arroaren ibilbidea jarraitzen du.

Imotz udalerriko Urritza, Latasa eta Goldaratz herrien artetik igaro ondoren, hegoalderako norantza hartu eta autobidearekin batera mendiarte estu batean sartzen da. Mendiarte honetatik Bi Haizpeak izeneko pasagunean Sakana eskualdera ateratzen da, Irurtzun udalerriaren albotik igaroz. Behin Irurtzun igarota, Urritzola eta Izurdiaga herrien artean Arakil ibaiarekin bat egiten du.

## Erreferentziak 
## Ikus, gainera 
* Ixkier ur-jauzia

## Kanpo estekak 
* Larraun ibaiaren iturburua. Youtube.com
Ballynure

**Ballynure** (irlanderaz *Baile an Iúir*) Ipar Irlandako Antrim konderrian dagoen kostaldeko udalerri bat da, Ulster probintzian. 2001ean 677 biztanle zituen.

Belfast eta Larne hirien arteko A8 errepidean dago.

## Iruditegia 

Irudi:Ballynure Presbyterian Church and Hall - geograph.org.uk - 787364.jpg|Presbiteriar eliza eta aretoa.
Irudi:Ballynure, County Antrim - geograph.org.uk - 148957.jpg|Kalea.
Irudi:Ballynure, County Antrim - geograph.org.uk - 787368.jpg|Iragarkia.

## Kanpo estekak
Ballyrobert

**Ballyrobert** (irlanderaz *Baile Riobaird*) Ipar Irlandako Antrim konderrian dagoen kostaldeko udalerri bat da, Ulster probintzian. 2001ean 587 biztanle zituen.

Ballyclare udalerrritik 4 kilometro hegoaldera dago.

## Kanpo estekak
Ballystrudder

**Ballystrudder** edota **Ballystruder** (irlanderaz *Baile Strudair*) Ipar Irlandako Antrim konderrian dagoen kostaldeko udalerri txiki bat da, Ulster probintzian. 2001ean 992 biztanle zituen.

Islandmagee penintsulan dago.

## Kanpo estekak